ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

\_ մարտի 2019 թվականի N - Լ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍ­ԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» Հայաս­տա­նի Հան­­րա­­պետության օրենքի նախա­գծի վերա­բեր­յալ Հա­­­յաս­­­տա­նի Հա­ն­րա­պե­­­տու­թյան կա­ռա­­վա­­րու­­թյան առա­ջար­­կու­թյան նախագծի մասին

--------------------------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ին մասը՝ Հայաստանի Հանրա­պե­տու­թյան կառա­վա­րությունը ո ր ո շ ու մ է.

1. Հավանություն տալ «Հայաստանի Հանրապետության հարկային օրենսգրքում լրացում կատարելու մասին» Հայաստանի Հանրապետության օրենքի նախագծի (*Խ-021-25.02.2019-ՏՀ-011/0*) վերաբերյալ Հայաս­տա­նի Հանրապե­տու­թյան կա­­ռա­­վա­րու­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կար­գով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

ՎԱՐՉԱՊԵՏ Ն. ՓԱՇԻՆՅԱՆ

2019 թ. մարտի

Երևան

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍ­ԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» Հայաս­տա­նի Հան­­­րա­­պետության օրենքի նախա­գծի (*Խ-021-25.02.2019-ՏՀ-011/0*) վերա­բեր­յալ Հա­­­յաս­­­տա­նի Հա­ն­րա­պե­­­տու­թյան կա­ռա­­վա­­րու­­թյան առա­ջար­­կու­թյան նախագծի մասին

Համաձայն լինելով նախագծի ընդհանուր գաղա­փարին (գյուղա­­ցիական տնտեսու­թյուն­նե­­րին աջակցությանը), այնուամենայնիվ Հայաստանի Հանրապետության կառավարությունը գտնում է, որ նա­խագծի հիմնավորման մեջ նշված նպատակին անհրաժեշտ է հասնել այլ՝ առավել արդյու­նավետ ուղիներով և առա­­ջար­կում է գործող օրենքի հոդվածը թողնել անփոփոխ՝ հաշվի առնելով ստորև ներ­կայացված դիտողությունները.

1. Հայաստանի Հանրապետության հարկային օրենսգրքի 224-րդ հոդվածի 1-ին մասի հա­մաձայն` անշարժ գույ­քի հարկը հարկ վճարողներին սեփականության իրավունքով պատ­կանող հարկ­ման օբ­յեկտ համար­­վող անշարժ գույքի համար նույն բաժնով սահմանված կարգով Հայաստանի Հանրապետության համայնքների բյուջե­ներ վճարվող տեղական հարկ է, որը կախ­­ված չէ հարկ վճա­րող­ների տնտեսական գոր­ծու­նեության արդյունքներից:

Այս առումով, հայտնում ենք, որ թեև անվիճելի է այն հանգամանքը, որ բնակլի­մա­յա­կան աղետները հարկ վճա­րողի կամքից ու գոր­ծո­ղութ­յուն­ներից անկախ են, այդուհանդերձ նախա­գծով ներկայացված առաջարկությունը հակա­դր­վում է սեփականության հարկման՝ վերո­­նշյալ տրա­մա­բա­նությանը, որը հարկի գծով պարտավորության ծագման տեսանկյունից կարևորում է միայն հարկման օբյեկտի և դրա նկատմամբ սեփականության իրավունքի առկա­­յությունը:

1. Հայաստանի Հանրապետության սահմանադրության 186-րդ հոդվածի 1-ին կետի հա­մա­ձայն՝ համայնքի պար­տա­դիր խնդիրների լուծման նպատակով օրենքով սահմանվում են հարկային և ոչ հար­կային այն­պիսի աղբյուրներ, որոնք անհրաժեշտ են այդ խնդիրների իրականացումն ապա­հո­­վելու համար: Մասնավորապես, Հայաստանի Հանրապետության հար­կային օրենսգրքի 6-րդ հոդվածի 1-ին մասի 2-րդ կե­տով հար­կային այդպիսի աղբյուրներ են համարվում անշարժ գույքի հարկն ու փոխա­դրա­միջոց­ների գույքահարկը:

Միաժամանակ, Տեղական ինքնակառավարման մասին Հայաստանի Հանրապետու­թյան օրենքի 93-րդ հոդվածի 2-րդ մասի համաձայն՝ Հայաստանի Հանրապետության օրենք­նե­րով համայնքների եկա­մուտ­­­ների նվա­զե­ցումը և ծախսերի ավելացումը պետք է օրենքով սահմանված կարգով փոխ­­­հա­տուցի պետու­թյունը, բացառությամբ հարկային եկամուտների գծով օրենքով սահ­ման­­ված դեպ­քերում հարկային պարտավորությունների դադարեցման (բա­ցի հարկային արտո­­­­նու­թյուն­ների տրամադրումից և հարկի վերացումից) և օրենքով սահ­ման­ված այլ դեպ­քերի: Երևան քաղաքում տեղական ինքնակառավարման մասին Հա­յաս­տա­նի Հանրապետության օրենքի 81-րդ հոդ­վածի 2-րդ մասի համաձայն՝ Հայաստանի Հան­րա­պետության Ազգային ժողովի ընդունած օրենքներով Երևանի եկա­մուտ­ների նվազեցումը և ծախսերի ավելացումը պետք է փոխհատուցի պետությունը, բացա­ռու­թյամբ հարկային եկա­մուտ­ների գծով օրենքով սահմանված դեպքերում հարկային պար­տա­վո­րու­թյունների դադա­րեց­ման (բացի հարկային արտոնությունների տրամադրումից և հարկի վերացումից) և օրեն­քով սահմանված այլ դեպքերի:

Հետևաբար, ներկայացված առաջարկության ընդունման արդյունքում համայնքի բյու­ջե­­նե­րի եկամուտների կորուստ­ները ենթակա են ֆինան­սա­վորման պե­տա­կան բյուջեի միջոց­նե­րի հաշվին:

Բացի դրանից, համայնքների սեփական եկամուտների նվազեցումը մի կողմից հակա­սում է «Տեղա­կան ինքնակառավարման եվրոպական խարտիայի» նախաբանին, որտեղ խար­տիան վավե­րաց­րած երկրները, այդ թվում՝ Հայաստանի Հանրապետությունը, համա­կար­ծիք են, որ խարտիային միացած երկր­ներում տեղա­կան ինքնակա­ռա­վար­ման պաշտպա­նու­թյունն ու ամրա­պնդումն իրենցից ներ­կա­յա­ցնում են նշա­նա­կալից ներ­դրում ժողովրդա­վա­րա­կան սկզբունք­ների և ապակենտ­րո­նաց­ված իշխա­նու­թյան վրա հիմ­նված պետության կա­ռուց­ման գործում, մյուս կողմից էլ ավելի է մեծացնում պետական բյու­ջեի ծախսերի վրա ճնշումը: Վերջինս, մասնա­վորապես, պայ­­մա­նա­վորված է այն հանգա­ման­­քով, որ պետական բյուջեն՝ բացի համայնքների սեփա­կան եկամուտների կորուստ­ների փոխհատուցմամբ պայ­մա­­նա­­­վոր­ված ծախսերի աճից, պետք է ավելացնի ֆինանսական համահարթեցման նպատա­կով տրամադրվող դո­տա­­­ցիա­ները, քանի որ «Ֆինանսական համահար­թեց­ման մասին» Հա­յաս­տանի Հանրապետության օրենքի համաձայն՝ ֆի­նան­­սա­կան համահար­թեցումը, ի թիվս այլ գործոնների, հակադարձ կախ­վա­ծու­թյան մեջ է հա­մայնք­­­ների սեփա­կան եկամուտների հետ: Ար­դյուն­­քում, նախա­գծով առա­ջարկվող արտո­նու­թյունը կունենա կրկնակի բացասական ազդեցու­թյուն պետա­կան բյու­­ջեի ծախսերի վրա:

1. Հայաստանի Հանրապետության ազգային վիճակագրական ծառայության (այսու­հետ՝ ԱՎԾ) «Հայաստանի Հան­րա­­­պետու­թյան 2014 թվականի գյուղատնտեսական համա­տա­րած հաշ­վառ­ման հիմ­նա­կան արդյունք­ները» ժողո­վածուի 1-ին բաժնի 1-ին աղյուսակում նշված է, որ ֆիզիկական անձ գյուղա­­­ցիական տնտե­սությունները կազմում են 360,611 միա­վոր, որոնց պատ­կա­նող գյուղա­տնտե­սա­կան նշանա­կու­թյան հողերը կազմում են 513,000 հեկ­տար: Ստաց­վում է, որ մեկ գյու­ղա­ցի­ական տնտե­­սու­թյանը միջինում բաժին է ընկնում 1.42 հեկ­տար գյուղատն­տե­սա­կան հող: Հաշվի առնելով, որ գյուղա­տնտե­սական հողերի համար հողի հարկի հաշվար­կա­յին մեծու­­թյունը 2018 թվա­կա­­­նին կազ­մել է 2.7 մլրդ դրամ՝ ստացվում է, որ գյուղա­ցիա­կան տնտե­­սու­թյունների հողի հարկի տարեկան պարտա­վորու­թյունը միջի­նում կազմել է շուրջ 7400 դրամ (1.42 հեկտար հողի համար) կամ 1 հեկտարի դիմաց 5263 դրամ: Մյուս կող­մից, Հայաստանի Հանրապետության անշարժ գույքի կադաստրի պե­տա­կան կո­միտեից ստացված տեղե­­կատ­­վության համա­ձայն՝ ամենա­բարձր հաշ­վարկային զուտ եկա­մ­տաբերություն ունեցող գյուղա­տնտե­սա­կան նշա­նակու­թյան հողը Մերձ Արաքսյան գոտում գտնվող խաղողի պտղատու այգին է, որի 1 հեկտարի հաշվար­կային զուտ եկամուտը կազմում է 423,300 դրամ, իսկ անշարժ գույքի հարկը Հայաստանի Հանրապետության հար­կա­յին օրենս­գրքի 229-րդ հոդվա­ծի 1-ին մասի 1-ին կետի համաձայն՝ կազ­մում է տարեկան 63,495 դրամ: Ելնելով ԱՎԾ հրապարակած տվյալ­նե­րից, որոնց համաձայն՝ 2018 թվա­կանին 1 կգ խա­ղո­ղի գինը կազմում էր 185 դրամ, իսկ 1 հեկտար խաղողի այգու միջին պտղա­տ­վու­թյու­նը՝ 150 ցենտ­­ներ, ստացվում է, որ ամենաթանկ գյուղա­տնտե­սա­կան հողի 1 հեկտարի հաշվով ան­շարժ գույ­քի հարկը կազմում է այդ հողի միջին եկա­մտա­բե­րու­թյան 2.3 տոկոսը (63,495\*100/185\*15,000): Վերո­հիշյալ հաշվարկների հիման վրա ակն­հայ­տորեն կարելի է եզ­րա­կացնել, որ անշարժ գույքի հարկի գումարը կարող է բնա­­կլի­մա­յա­կան աղետների հետևանքով գյուղացիական տնտեսությունների կրած վնասի աննշան տոկոսը կազմել: Այլ կերպ ասած՝ առաջարկվող հարկային արտոնության տրա­մադ­րումը տուժած տնտե­սու­թյուն­նե­րին օժանդակելու հարցում որևէ էական նշանակություն չի կարող ունենալ:
2. Նախագծով ներկայացված առաջարկությունը խնդրահարույց է նաև տնամերձ հո­ղե­րի մասով, քանի որ եթե գյուղա­տնտե­սական հողերի դեպքում նախագծի հեղինակների մտա­հո­գությունը ինչ-որ առումով հաս­կա­նալի է, ապա տնամերձ հողերի համար պարզ չէ, թե ար­տո­նության նախատեսումն ինչ նպատակ ունի:
3. Ներկայացված առաջարկությունը չարաշահումների ռիսկեր է ստեղծում: Մաս­նա­վո­րա­­պես, առաջարկությունը ենթադրում է, որ այն դեպքում, երբ, օրինակ, 10 հեկտար գյուղա­տնտե­­սական հողից միայն 1 հեկտար տարածքն է օգտագործվել բերք ստանալու համար և աղե­տի հետևանքով այդ հող­օգտա­գործողը ունեցել է բերքի 100 տոկոս կորուստ, հողի հար­կից կազատվի ամբողջ 10 հեկտար գյուղա­տնտե­սա­կան հողը, ինչը տրամաբանական չէ:
4. Հասկանալի չէ, թե ինչպիսի հաշվարկների հիման է առաջարկվում առնվազն 50 տո­կոս վնասվելու շեմը: Մասնավորապես, հասկանալի չէ, թե ինչպիսի հաշվարկներ են կատար­­­վել, որոնց համաձայն՝ գյուղացիական տնտեսությունների ծախսերը կազմում են ակն­կալվող եկա­մտի 50-60 տոկոսը:
5. Առաջարկությունը խնդրահարույց է նաև արդյունավետ վարչարարության իրա­կա­նաց­­ման առումով, և հատկապես՝ տնամերձ հո­ղերի մասով: Մասնավորապես, անհաս­կա­նա­լի է, թե Հայաստանի Հանրապետության հարկային օրենս­գրքի 11-րդ բաժնի իմաստով լիա­զոր մարմին համարվող մարմիններից (անշարժ գույքի կադաստր վարող մարմին և հաշ­վա­ռող մարմինները՝ տեղա­կան ինքնա­կա­ռա­­­վարման մարմիններ) որն է համարվելու նշյալ վնաս­ները գնահատող մար­մինը: Այս առու­մով, անհրաժեշտ է նշել, որ միայն Երևան քա­ղա­քում առկա է ավելի քան 80 հազար բնա­­կելի տուն, որոնցից գրեթե բոլորն ունեն տնամերձ հո­ղա­տարածք և պարզ չէ, թե ինչ ընթա­ցա­կար­գերով և ինչ կարողությունների հաշվին է իրականացվելու վնասի գնա­հա­տումը:
6. Հայաստանի Հանրապետության հարկային օրենսգրքի 230-րդ հոդվածի 3-րդ մասի հա­մաձայն՝ համայնքի ավա­գա­նին համայնքի ղեկավարի ներկայացմամբ և համայնքի ավա­գա­նու սահմանած կարգով կարող է սահմանել անշարժ գույքի հարկի գծով արտոնություններ և դրանց մասով կայաց­նել անշարժ գույքի հարկ վճարողի փոխարեն համայնքի բյուջեից վճա­րում կատարելու որո­շում­ներ: Հետևաբար, եթե խնդիրը վնաս կրած գյուղացիական տնտե­սու­թյուն­ներին օժան­դա­կելն է, ապա կարծում ենք, որ առավել նպատակահարմար է քննարկել համայնք­ների ավա­­գա­նիների կողմից խնդրո առարկա դեպքերում հասցեական արտոնու­թյուն­ներ տրա­մա­դրե­լու հնարավորությունների հարցը:
7. Հայաստանի Հանրապետության գյուղատնտեսությունը բնակլիմայական տարբեր աղե­տ­ների հետևանքով կրում է վնասներ (կարկտահարություն, ցրտահարություն, երաշտ, խորշակ և այլն), որոնց հաճախականությունը և տևողությունը վերջին տասնամյակ­ներում կլիմայի փոփոխությամբ պայմանավորված՝ աճման միտում ունի: Վերջին տարիներին աղետ­ների հասցրած ամենամյա վնասը գնահատվում է 12-15 մլրդ դրամ (բացառությամբ 2016 թվա­կա­նի, երբ վնասը կազմեց 33.6 մլրդ դրամ): Ընդ որում, վնասի զգալի մասը բաժին է ընկնում կարկտա­հա­րու­թյանը: Հաշվի առնելով վերոնշյալը՝ անհրաժեշտ է բնակլի­մա­յական աղե­տ­ների ռիսկերի նվազեցման ուղղությամբ իրականացնել համակարգված քաղաքականու­թյուն:

Այս առումով, գյուղատնտեսությանը բնակլիմայական աղետներից հասցվող վնասների կան­խարգելման և տնտեսվարողներին աղետների հետևանքով պատճառված վնասների մեղմման նպատակով 2018 թվականից մեկնարկել է կարկտապաշտպան ցանցերի ներդր­ման համար վարկային տոկոսադրույքների սուբսիդավորման ծրագիրը, իսկ 2019 թվակա­նին կմեկ­­նարկի «Գյուղատնտեսության ոլորտում ապահովագրական համակարգի ներ­դր­ման փորձ­­նա­կան ծրագրի իրականացման համար պետական աջակցություն» ծրագիրը:

Բացի դրանից, վերջին տարիներին Հայաստանի Հանրապետության կառավարության հա­մապատասխան որոշումներով կատարվել է բնակլիմայական աղետների հետևանքով պատ­ճառված վնասների մասնակի փոխհատուցում հողի հարկի զիջման, ոռոգման ջրի վար­ձի մասնակի փոխհատուցման կամ սերմացուների տրամադրման ձևով: Նշված ձևաչափով փոխ­հատուցման չափը կազմել է վնասի 1.2-1.6 տոկոսը, իսկ 2018 թվականին՝ 50 տոկոսից ավել վնասված 8479 հեկտար հողա­­տա­րածքի համար ուղղակի հասցեական փոխհատուցում է տրվել տուժած հողօգտա­գոր­ծող­ներին: Այդ նպատակով Հայաստանի Հանրապետության կա­ռավարության 2018 թվականի նոյեմբերի 29-ի թիվ 1405-Ն և 2018 թվականի դեկտեմբերի 7-ի թիվ 1422-Ն որոշումներով հատկացվել է 507.8 մլն դրամ, որը կազմում է վնասի շուրջ 5 տոկոսը:

Նախագծով ներկայացված առաջարկության ընդունման պարագայում նշված 8479 հեկ­տարը հողի հարկից ազատելու համար կպա­հանջվի շուրջ 117.3 մլն դրամ, որը մոտ 4 անգամ պակաս է պետու­թյան կողմից 2018 թվականին ցուցաբերած աջակցությունից: Բացի դրանից, շատ կարևոր է նաև այն, որ հողի հարկի փոխհատուցումը հնարավորություն չի ստեղ­ծում հաջորդ տարի ևս զբաղվել գյուղատն­տե­սու­թյամբ, մինչդեռ ուղղակի աջակցությունը վնաս կրած տնտե­սա­վարողին հնա­րավորություն է տալիս հաջորդ սեզոնին ներդրում կատա­րել գյու­ղատնտեսության մեջ և շահույթ ստա­նալով՝ մարել պարտավորությունները:

ԵԶՐԱԿԱՑՈՒԹՅՈՒՆ

«Հայաս­տանի Հանրապետության հարկային օրենս­գրքում լրացում կատա­­րելու մասին»

ՀՀ օրենքի նախագծի՝ պետական բյուջեի եկամուտների էական նվազեցման կամ ծախսերի ավելացման վերաբերյալ

Նախագծով առաջարկվում է սահմանել, որ տվյալ տարվա համար անշարժ գույքի հար­կից ազատվում են գյուղա­տնտեսական նշանակության հողերը, տնամերձ և այգե­գոր­ծա­կան հողամասերը բնա­կլի­մայական աղետների հետևանքով (կարկուտ, երաշտ, ցրտա­հա­րություն և այլն) մշա­կա­բույ­սերի, պտղատու այգիների առնվազն 50 տոկոս վնասվելու դեպ­քում։

Հաշվի առնելով վերոգրյալը` հայտնում ենք, որ նախա­­գծի ընդունումը չի հանգեցնի ՀՀ պետական բյուջեի ծախսերի ավելացման և ՀՀ պետական բյուջեի եկա­մուտ­ների նվազեցման:



ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՆԱԽԱԳԱՀ

25 փետրվարի 2019թ.

Հայաստանի Հանրապետության Ազգային ժողովի «Բարգավաճ Հայաստան» խմբակցության կողմից օրենսդրական նախաձեռնության կարգով ներկայացված «Հայաստանի Հանրապետության հարկային օրենսգրքում լրացում կատարելու մասին» Հայաստանի Հանրապետության օրենքի նախագծի քննարկման համար գլխադասային նշանակել Տնտեսական հարցերի մշտական հանձնաժողովը:

ԱՐԱՐԱՏ ՄԻՐԶՈՅԱՆ

*ՆԱԽԱԳԻԾ*

*Խ-021-25.02.2019-ՏՀ-011/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ   
ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

***Հոդված 1.*** Հայաստանի Հանրապետության 2016 թվականի հոկտեմբերի 4-ի հարկային օրենսգրքի 230-րդ հոդվածի 1-ին մասը լրացնել նոր 17-րդ կետով.

«17) Գյուղատնտեսական նշանակության հողերը, տնամերձ եւ այգեգործական հողամասերը բնակլիմայական աղետների հետեւանքով (կարկուտ, երաշտ, ցրտահարություն եւ այլն) մշակաբույսերի, պտղատու այգիների առնվազն 50 տոկոս վնասվելու դեպքում, տվյալ տարվա համար»:

***Հոդված 2.*** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:

**Հիմնավորում**

**ՀՀ Հարկային օրենսգրքում լրացում կատարելու մասին ՀՀ օրենքի նախագծի վերաբերյալ**

**Ընթացիկ իրավիճակը եւ առկա խնդիրները**

Գյուղատնտեսությունում տնտեսվարողները զգալի կորուստներ են կրում տարբեր բնական աղետների (կարկուտ, երաշտ, ցրտահարություն եւ այլն) եւ անկանխատեսելի պատահարների հետեւանքով: ՀՀ կառավարության տվյալներով Հայաստանի Հանրապետությունում բնական տարբեր աղետներից` գարնանային ցրտահարություններից, կարկտահարությունից տարեկան վնասվում են 30-35 հազ. հեկտար գյուղատնտեսական մշակաբույսերի եւ բազմամյա տնկարկների տարածքներ, որը խիստ բացասաբար է անդրադառնում հողօգտագործողների հետագա գործունեության ու սոցիալական վիճակի վրա:

Յուրաքանչյուր տարի կարկուտի պատճառով վնասվում են հանրապետության այգետարածքների 10-15%-ը, որոշ դեպքերում կարկտահարված տարածքներում բերքի կորուստը կազմում է 80-100%: Կարկտահարությունից վնասված բերքը կորցնում է ապրանքային տեսքը, որի պատճառով դժվար է դառնում նաեւ դրա իրացումը, արդյունքում զգալիորեն նվազում է հողօգտագործողների եկամուտները:

Հայաստանի Հանրապետության շատ համայնքներում գյուղացին վաստակում է բացառապես հողագործությամբ: Իսկ հողօգտագործման պարագայում գյուղացու ծախսերը (պարարտանյութ, վար, ցանք, բերքահավաք եւ այլն) կազմում են ակնկալվող բերքից ստացվող գումարի 50-ից 60 տոկոսը, եթե բնական աղետի հետեւանքով վնասվում է բերքի առնվազն 50 տոկոսը, ապա բերքից ստացվող գումարը հազիվ է ծածկում հողօգտագործողի ծախսերը: Գործող «Հողի հարկի մասին» ՀՀ օրենքը չի նախատեսում բնակլիմայական աղետի հետեւանքով հողօգտագործողի վնաս կրելու համար հողի հարկից ազատելու դրույթ, հետեւապես ստացվում է, որ բնակլիմայական աղետի հասցված վնասի դեպքում հողօգտագործող ֆիզիկական եւ իրավաբանական անձինք, հողից եկամուտ չստանալով հողի հարկ են վճարում:

**Առաջարկվող լուծումները**

Նախագծով առաջարկվում է ՀՀ հարկային օրենսգրքի «Անշարժ գույքի արտոնությունները» 230-րդ հոդվածը լրացնել նոր կետով, որով գյուղատնտեսական նշանակության հողերը, տնամերձ եւ այգեգործական հողամասերը բնակլիմայական աղետների հետեւանքով (կարկուտ, երաշտ, ցրտահարություն եւ այլն) առնվազն 50 % վնասվելու դեպքում գյուղատնտեսությամբ զբաղվող անձինք բնակլիմայական աղետի տարվա համար կունենան անշարժ գույքի հարկի արտոնություն:

**Ակնկալվող արդյունքները**

Օրենքի ընդունման արդյունքում արդարացված կլինի հողօգտագործողին վնաս կրելու տարվա համար ազատել հողի հարկից, քանի որ բնակլիմայական աղետների հետեւանքով հասցված վնասի դեպքում գյուղատնտեսությամբ զբաղվող անձանց օրենքի ուժով ազատելով վնասը կրելու տարվա համար հողի հարկ վճարելու պարտականությունից պետությունը ֆինանասական աջակցություն կցուցաբերի գյուղացուն:

**Տեղեկանք**

**Հոդված 230. Անշարժ գույքի հարկի արտոնությունները**

1. Անշարժ գույքի հարկից ազատվում են`

1) պետական արգելանոցները և արգելավայրերը, ազգային և ծառաբանական

զբոսայգիները, բուսաբանական այգիները և պատմամշակութային նշանակության

հողերը, բացառությամբ վարձակալության և ծառայողական օգտագործման տրված

հողերի.

2) բնակավայրերում պետական սեփականություն հանդիսացող ընդհանուր

օգտագործման հողերը (մասնավորապես` հրապարակներ, փողոցներ, անցումներ,

ճանապարհներ, զբոսայգիներ, պուրակներ, ջրամբարներ).

3) հանրակրթական, նախնական մասնագիտական (արհեստագործական) և միջին

մասնագիտական ուսումնական հաստատություններին կից ուսումնաարտադրական

և փորձարարական հողամասերը.

4) գյուղատնտեսական նշանակության հողերի` բազմամյա տնկարկների (խաղող,

կորիզավոր պտուղ կամ հնդավոր պտուղ) հողատեսքերի վրա նոր հիմնված և

երիտասարդ խաղողի ու պտղատու այգիները, մինչև տնկարկների յուրաքանչյուր

տեսակի համար` ըստ ագրոտեխնիկական ցուցումների լրիվ պտղաբերության

հասնելու տարին ներառյալ` դրանց տարածքը 0.1 հեկտար և ավելի լինելու դեպքում.

5) պետական անտառային ֆոնդի հողերը, բացառությամբ գյուղատնտեսական

նշանակության վարձակալության տրված հողերի.

6) օտարերկրյա պետությունների և միջազգային կազմակերպությունների

դիվանագիտական և ներկայացուցչական նպատակների համար օգտագործվող

հողերը` փոխադարձության սկզբունքով, Հայաստանի Հանրապետության արտաքին

գործերի բնագավառում լիազորված պետական կառավարման մարմնի

միջնորդության հիման վրա.

7) Հայաստանի Հանրապետության օրենսդրությամբ սահմանված պետական

սեփականություն համարվող պատմամշակութային նշանակության հարկման օբյեկտ

համարվող շինությունները` Կառավարության սահմանած ցանկին

համապատասխան, ինչպես նաև կրոնական կազմակերպություններին

սեփականության իրավունքով պատկանող` մինչև 1991 թվականը կառուցված

Հայաստանի Հանրապետության օրենսդրությամբ սահմանված դասակարգմանը

համապատասխան` կրոնական, պաշտամունքային շինությունները.

8) Հայաստանյայց Առաքելական Սուրբ Եկեղեցուն (Մայր Աթոռ Սուրբ Էջմիածնին)`

ա. սեփականության իրավունքով պատկանող հուշարձանի կարգավիճակ չունեցող

եկեղեցիները, հոգևոր-մշակութային, կրթադաստիարակչական, եկեղեցական և

ծիսական պարագաների արտադրության և իրացման համար օգտագործվող

շինությունները, որոնց ցանկը սահմանում է Կառավարությունը, բ. սեփականության և անհատույց մշտական օգտագործման իրավունքով պատկանող`

Հայաստանի Հանրապետության օրենսդրությամբ սահմանված դասակարգմանը

համապատասխան` կրոնական, պաշտամունքային շինությունների, Հայաստանյայց

Առաքելական Սուրբ Եկեղեցուն (Մայր Աթոռ Սուրբ Էջմիածնին) պատկանող`

հուշարձանի կարգավիճակ չունեցող եկեղեցիների, հոգևոր-մշակութային,

կրթադաստիարակչական, եկեղեցական և ծիսական պարագաների արտադրության և

իրացման համար օգտագործվող կառույցների, Հայաստանյայց Առաքելական Սուրբ

Եկեղեցու (Մայր Աթոռ Սուրբ Էջմիածնի) ներքին սպասարկումն իրականացնող

արհեստանոցների զբաղեցրած, ինչպես նաև դրանց սպասարկման և օգտագործման

համար անհրաժեշտ հողամասերը: Սույն ենթակետում նշված շինությունների, ինչպես

նաև դրանց սպասարկման և օգտագործման համար անհրաժեշտ հողամասերի ցանկը

սահմանում է Կառավարությունը.

9) Հայաստանի Հանրապետության օրենսդրությամբ սահմանված կարգով հողամասից

կամովին հրաժարվելու դեպքում` համայնքային կամ պետական սեփականություն

ճանաչված հողամասերի սեփականատեր հանդիսացած ֆիզիկական անձինք` այդ

հողամասերի համար.

10) Հայաստանի Հանրապետության օրենսդրությանը համապատասխան` գծային

ինժեներատրանսպորտային շինությունները, որոնցից օգտվելու համար վճար չի

գանձվում: Համաձայն Հայաստանի Հանրապետության տարածքում գործող

հանրապետական և միջպետական շինարարական նորմերի` գծային

ինժեներատրանսպորտային շինություններ են համարվում ավտոմոբիլային

ճանապարհները, երկաթուղիները, կամուրջները և խողովակները, ավտոմոբիլային և

երկաթուղային թունելները, հիդրոտեխնիկական թունելները, արդյունաբերական

տրանսպորտը (մոնոռելս, կոնվեյերային տրանսպորտ, խողովակաշարային-

կոնտեյներային), ճոպանուղիները, վերելակները, քաղաքային

էլեկտրատրանսպորտային ուղիները, գազամատակարարման,

նավթամատակարարման, ջրամատակարարման, ջերմամատակարարման ցանցերը,

կոյուղու կոլեկտորները, մելիորատիվ ցանցերը, մայրուղային խողովակաշարերը.

11) ջրամբարները.

12) Հայաստանի Հանրապետության պաշտպանության մարտական

գործողությունների ընթացքում զոհված կամ ծառայողական պարտականությունները

կատարելիս անհայտ կորած կամ անհայտ բացակայող կամ մահացած ճանաչված

անձանց (կամ նրանց ընտանիքի անդամներին) սեփականության իրավունքով

պատկանող հարկման օբյեկտ համարվող անշարժ գույքը` մինչև այդ անձանց

զավակներից մեկի 18 տարին լրանալը, իսկ եթե անձն ամուսնացած չի եղել կամ չունի

(չի ունեցել) զավակներ` մինչև հարկման օբյեկտի նկատմամբ ընտանիքի անդամի

սեփականության իրավունքի դադարելը.

13) փոստային կապի ազգային օպերատորը.

14) ազատ տնտեսական գոտու տարածքում գտնվող ազատ տնտեսական գոտու

շահագործողներին պատկանող կամ նրանց կողմից օգտագործվող հասարակական և

արտադրական նշանակության շինությունները.\_\_

15) ծառայության ընթացքում` Հայաստանի Հանրապետության միջազգային

պայմանագրերով դաշնակից երկրների, ինչպես նաև Հայաստանի Հանրապետության

զինված ուժերում և այլ զորքերում պարտադիր ժամկետային զինվորական

ծառայության մեջ գտնվող անձինք`

ա. սեփականության իրավունքով իրենց պատկանող` հասարակական և (կամ)

արտադրական նշանակության շինություններ չհանդիսացող շինությունների մասով,

բ. ընդհանուր բաժնային սեփականության իրավունքով իրենց պատկանող` սույն

կետի «ա» ենթակետում նշված` անշարժ գույքի հարկով հարկման օբյեկտի դեպքում

հարկման օբյեկտի` իրենց բաժնի մասով,

գ. ընդհանուր համատեղ սեփականության իրավունքով իրենց պատկանող` սույն

կետի «ա» ենթակետում նշված անշարժ գույքի հարկով հարկման օբյեկտի մասով, եթե

մյուս համասեփականատերերն անչափահաս կամ անաշխատունակ անձինք են:

Սույն կետով սահմանված արտոնությունը չի կիրառվում, եթե հարկման օբյեկտ

համարվող անշարժ գույքը ծառայության ընթացքում հանձնվել է վարձակալության

կամ հավատարմագրային կառավարման.

16) պարտադիր ժամկետային ծառայության ժամկետի ավարտից հետո, սույն մասի 15-

րդ կետի «ա», «բ» կամ «գ» ենթակետերին համապատասխան, անշարժ գույքի հարկից

ազատվում են նաև նույն կետում նշված` Հայաստանի Հանրապետության զինված

ուժերում և այլ զորքերում ծառայություն անցած` ռազմաուսումնական

հաստատություններն ավարտած անձինք` մեկ անշարժ գույքի 40 միլիոն դրամը

չգերազանցող մասով:

Սույն կետում նշված հարկ վճարողին սեփականության իրավունքով մեկից ավելի

անշարժ գույք պատկանելու դեպքում արտոնությունը կիրառվում է հարկ վճարողի

դիմումի մեջ նշված անշարժ գույքի մասով, իսկ արտոնության կիրառության համար

հիմք է ընդունվում անշարժ գույքի կադաստր վարող մարմնի կողմից տրված

տեղեկանքը` հարկ վճարողին սեփականության իրավունքով պատկանող անշարժ

գույքի թվաքանակի և գտնվելու վայրերի վերաբերյալ, ինչպես նաև անշարժ գույքի

գտնվելու վայրի (վայրերի) հաշվառող մարմնի (մարմինների) կողմից տրված

տեղեկանքը (տեղեկանքները)` այլ անշարժ գույքի մասով արտոնություն կիրառված

չլինելու վերաբերյալ:

Սույն կետով սահմանված արտոնությունները չեն կիրառվում, եթե հարկման օբյեկտ

համարվող անշարժ գույքը ծառայության ավարտից հետո հանձնվել է

վարձակալության կամ հավատարմագրային կառավարման, ինչպես նաև այն

դեպքում, երբ հարկման օբյեկտ համարվող անշարժ գույքը ձեռք է բերվել ծառայության

ժամկետի ավարտից հետո:

*17) Գյուղատնտեսական նշանակության հողերը, տնամերձ եւ այգեգործական*

*հողամասերը բնակլիմայական աղետների հետեւանքով (կարկուտ, երաշտ,*

*ցրտահարություն եւ այլն) մշակաբույսերի, պտղատու այգիների առնվազն 50 տոկոս*

*վնասվելու դեպքում, տվյալ տարվա համար:*

*Սույն կետով նշված վնասի չափը գնահատում է լիազոր մարմինը:*

2. Անշարժ գույքի հարկից 50 տոկոսի չափով ազատվում են գյուղատնտեսական և

անտառատնտեսական գիտական կազմակերպությունները, գիտահետազոտական

հիմնարկների և ուսումնական հաստատությունների փորձնական, փորձարարական,

սերմնաբուծական, տնկարանային, տոհմային և սորտափորձարկման

կազմակերպությունները, կայանները և հենակետերը` Կառավարության հաստատած

ցանկով, այն հողերի համար, որոնք օգտագործվում են բացառապես գիտական և

ուսումնական, ինչպես նաև գյուղատնտեսական, անտառաբուծական մշակաբույսերի

սորտափորձարկման նպատակներով:

3. Համայնքի ավագանին համայնքի ղեկավարի ներկայացմամբ և համայնքի

ավագանու սահմանած կարգով կարող է սահմանել անշարժ գույքի հարկի գծով

արտոնություններ և դրանց մասով կայացնել անշարժ գույքի հարկ վճարողի

փոխարեն համայնքի բյուջեից վճարում կատարելու որոշումներ: Սույն մասին

համապատասխան` համայնքի ավագանու սահմանած արտոնության գումարը չի

կարող գերազանցել տվյալ հարկային տարվա համար անշարժ գույքի հարկի գծով

համայնքի բյուջեի հաստատված եկամուտների տասը տոկոսը: Համայնքի ավագանու

կողմից անշարժ գույքի հարկի գծով սահմանված արտոնությունների գումարների

դիմաց Հայաստանի Հանրապետության պետական բյուջեից համայնքի բյուջեին

լրացուցիչ դոտացիաներ չեն տրամադրվում:

4. Հարկային տարվա ընթացքում անշարժ գույքի հարկի արտոնություն ունեցող

անշարժ գույքի հարկ վճարողը անշարժ գույքի հարկից ազատվում է այն ամսվա 1-ից,

երբ առաջացել է արտոնության իրավունքը:

5. Հարկային տարվա ընթացքում անշարժ գույքի հարկի արտոնությունը դադարելու

դեպքում անշարժ գույքի հարկը հաշվարկվում է արտոնության իրավունքը դադարելու

ամսվան հաջորդող ամսվա 1-ից:

6. Անշարժ գույքի հարկի արտոնություններից օգտվելու իրավունքը հաստատող

փաստաթղթերը և դրանց ներկայացման կարգը սահմանում է Կառավարությունը:

(230-րդ հոդվածը փոփ. 23.03.18 ՀՕ-261-Ն)\_\_